CELEX: 32022D0549
Language: lv
Date: 2022-03-17 00:00:00
Title: Padomes Lēmums (ES) 2022/549 (2022. gada 17. marts), par nostāju, kas Eiropas Savienības vārdā Minamatas konvencijas par dzīvsudrabu pušu konferences ceturtās sanāksmes otrajā posmā jāieņem par to, lai pieņemtu Lēmumu grozīt minētās konvencijas A un B pielikumu

6.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 107/78
               
            
         PADOMES LĒMUMS (ES) 2022/549
         (2022. gada 17. marts),
         par nostāju, kas Eiropas Savienības vārdā Minamatas konvencijas par dzīvsudrabu pušu konferences ceturtās sanāksmes otrajā posmā jāieņem par to, lai pieņemtu Lēmumu grozīt minētās konvencijas A un B pielikumu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Minamatas konvenciju par dzīvsudrabu (“Konvencija”) Savienība noslēdza ar Padomes Lēmumu (ES) 2017/939 (1), un tā stājās spēkā 2017. gada 16. augustā.
                  
               
                     (2)
                  
                  
                     Ievērojot Konvencijas pušu konferences (COP) pirmajā sanāksmē pieņemto Lēmumu MC-1/1 par reglamentu, Konvencijas pusēm (“Puses”) būtu jāpieliek visas pūles, lai par visiem būtiskajiem jautājumiem panāktu vienprātību.
                  
               
                     (3)
                  
                  
                     Ievērojot Konvencijas 4. panta 8. punktu un 5. panta 10. punktu, COP līdz 2022. gada 16. augustam būtu jāpārskata Konvencijas A un B pielikums, un tā var apsvērt grozījumus minētajos pielikumos, ņemot vērā priekšlikumus, kurus Puses iesniegušas, ievērojot Konvencijas 4. panta 7. punktu un 5. panta 9. punktu, informāciju, kuru Konvencijas sekretariāts (“sekretariāts”) darījis pieejamu, ievērojot Konvencijas 4. panta 4. punktu un 5. panta 4. punktu, un to, vai Pusēm ir pieejamas tehniski un ekonomiski iespējamas bezdzīvsudraba alternatīvas, vienlaikus ņemot vērā riskus un ieguvumus videi un cilvēku veselībai.
                  
               
                     (4)
                  
                  
                     Savienība 2021. gada 30. aprīlī saskaņā ar minētās Konvencijas 4. panta 7. punktu un 5. panta 9. punktu Konvencijas sekretariātam iesniedza priekšlikumu grozīt Konvencijas A un B pielikumu (2). Ar Savienības priekšlikumu grozīt Konvencijas A pielikumu tiecas paplašināt tā piemērošanas jomu, lai aptvertu papildu dzīvsudrabu saturošus produktus līdztekus saistītajiem izmantošanas beigu termiņiem vai dzīvsudraba izmantošanu reglamentējošiem pasākumiem. Ar Savienības priekšlikumu grozīt Konvencijas B pielikumu tiecas ieviest izmantošanas beigu termiņus poliuretāna ražošanai, kurā tiek izmantoti katalizatori, kas satur dzīvsudrabu.
                  
               
                     (5)
                  
                  
                     Arī Āfrikas reģions un kopīgi Kanāda un Šveice saskaņā ar Konvencijas 4. panta 7. punktu iesniedza priekšlikumus grozīt Konvencijas A pielikumu.
                  
               
                     (6)
                  
                  
                     
                        COP ceturtās sanāksmes otrajā posmā tām būtu jāizskata tikai tie iesniegumi, ko Puses saskaņā ar Konvencijas 4. panta 7. punktu un 5. panta 9. punktu iesniegušas par ierosinātajiem Konvencijas A un B pielikuma grozījumiem.
                  
               
                     (7)
                  
                  
                     Savienībai grozījumi Konvencijas A un B pielikumā būtu jāatbalsta tiktāl, ciktāl tie atbilst Savienības iesniegumam vai Savienības acquis.
                  
               
                     (8)
                  
                  
                     Arī grozījumi Konvencijas A pielikumā attiecībā uz dzīvsudrabu saturošiem produktiem Savienībai būtu jāatbalsta tiktāl, ciktāl tie attiecas uz tādu dzīvsudrabu saturošu produktu izmantošanas beigām, kuri nav nedz regulēti ar Savienības tiesību aktiem, nedz ražoti Savienībā. Ja grozījumi Konvencijas A pielikumā ir minēti Āfrikas reģiona iesniegumā, arī Savienībai tie būtu jāatbalsta, ciktāl tie attiecas uz kompaktajām luminiscences spuldzēm, trīsjoslu luminofora lineārās fluorescences spuldzēm, aukstā katoda fluorescences spuldzēm un ārējā elektroda fluorescences spuldzēm, kas tiek izmantotas elektriskās un elektroniskās iekārtās, par kurām pieprasījumi saskaņā ar Eiropas Parlamenta un Padomes Direktīvu 2011/65/ES (3) atjaunināt izņēmumu attiecībā uz dzīvsudraba lietojumu ir noraidīti.
                  
               
                     (9)
                  
                  
                     
                        COP ceturtās sanāksmes otrajā posmā, kurš notiks 2022. gada 21.–25. martā, Puses izskatīs iespēju pieņemt lēmumu grozīt Konvencijas A un B pielikumu.
                  
               
                     (10)
                  
                  
                     Tā kā ierosinātajam lēmumam, ja tas tiek pieņemts, būs tiesiskās sekas, ir atbilstīgi izveidot nostāju, kas Savienības vārdā jāieņem COP ceturtās sanāksmes otrajā posmā, jo pusēm būs jāpieņem pasākumi, kas būs jāīsteno valsts vai reģionālā līmenī vai abos līmeņos,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāpieņem Konvencijas COP ceturtās sanāksmes otrajā posmā, ir atbalstīt Lēmuma pieņemšanu nolūkā grozīt tās A un B pielikumu, un tā
            
                        —
                     
                     
                        atbilst saskaņā ar Konvencijas 4. panta 7. punktu un 5. panta 9. punktu Savienības 2021. gada 30. aprīlī Konvencijas sekretariātam iesniegtajam priekšlikumam, vai
                     
                  
                        —
                     
                     
                        atbilst Savienības acquis, vai
                     
                  
                        —
                     
                     
                        attiecas uz tādu dzīvsudrabu saturošu produktu izmantošanas beigām, kuri nav nedz regulēti ar Savienības tiesību aktiem, nedz ražoti Savienībā, vai
                     
                  
                        —
                     
                     
                        attiecas uz tādu spuldžu kategorijām, kuras satur dzīvsudrabu, un kuras Āfrikas reģions minējis saskaņā ar Konvencijas 4. panta 7. punktu sagatavotajā iesniegumā un attiecībā uz kuru pieprasījumi saskaņā ar direktīvu 2011/65/ES atjaunināt izņēmumu attiecībā uz dzīvsudraba lietojumu ir noraidīti.
                     
                  
         
            2. pants
            Atkarībā no COP ceturtās sanāksmes otrā posma gaitas, Savienības pārstāvji, koordinācijas sanāksmēs uz vietas apspriedušies ar dalībvalstīm, par 1. pantā minētās nostājas precizēšanu var vienoties bez jauna Padomes lēmuma.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 17. martā
            
               
                  Padomes vārdā –
               
               
                  priekšsēdētāja
               
               B. POMPILI
            
         
         
            (1)  Padomes Lēmums (ES) 2017/939 (2017. gada 11. maijs) par to, lai Eiropas Savienības vārdā noslēgtu Minamatas konvenciju par dzīvsudrabu (OV L 142, 2.6.2017., 4. lpp.).
         
            (2)  Padomes Lēmums (ES) 2021/727 (2021. gada 29. aprīlis) par to, lai Eiropas Savienības vārdā iesniegtu priekšlikumus grozīt Minamatas konvencijas par dzīvsudrabu A un B pielikumu attiecībā uz dzīvsudrabu saturošiem produktiem un ražošanas procesiem, kuros izmanto dzīvsudrabu vai dzīvsudraba savienojumus (OV L 155, 5.5.2021., 23. lpp.).
         
            (3)  Eiropas Parlamenta un Padomes Direktīva 2011/65/ES (2011. gada 8. jūnijs) par dažu bīstamu vielu izmantošanas ierobežošanu elektriskās un elektroniskās iekārtās (OV L 174, 1.7.2011., 88. lpp.).